Na temelju članka 118. Zakona o odgoju i obrazovanju (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) i članka 59. Statuta Osnovne škole Marina Getaldića, a u vezi sa člankom 34. Zakona o fiskalnoj odgovornosti (NN, br. 111/18) i članka 7. Uredbe o sastavljanju i predaji Izjave o fiskalnoj odgovornosti (NN, br. 95/19) , Školski odbor Osnovne škole Marina Getaldića na svojoj 11. sjednici održanoj dana 29. srpnja 2022. donosi:

**ODLUKU O OSTVARIVANJU I KORIŠTENJU VLASTITIH PRIHODA**

 Članak 1.

 Ovom Odlukom o ostvarivanju i korištenju vlastitih prihoda ( u daljnjem tekstu: Odluka) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ove Odluke ne odnose se na sredstva državnog proračuna, grada, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

 Članak 2.

 Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima koji se ne financiraju iz proračuna.

 Škola može ostvarivati vlastite prihode, ukoliko osnivač Škole svojom odlukom drugačije ne odluči, od:

1. najma prostora škole i to : dvorana za tjelesnu i zdravstvenu kulturu( Nikole Gučetića 1)

 Članak 3.

 Prostor škole i to : dvorana za tjelesnu i zdravstvenu kulturu, može se iznajmiti zainteresiranim građanima, udrugama, ustanovama, trgovačkim društvima i drugim pravnim osobama ( u daljnjem tekstu: najmoprimci) za održavanje sastanaka, predavanja, radionica, rekreacije i sl., ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

 Članak 4.

 Osnovna škola Marina Getaldića može iznajmiti dio prostora ili dati u zakup prostor koji nije neophodan za nesmetano obavljanje osnovne djelatnosti Škole nakon Zakonom provedene procedure i akata Osnivača Škole.

Članak 5.

Ugovor o najmu ili zakupu prostora, između ostalog, obavezno sadrži:

- ime i prezime, naziv, adresu prebivališta ili sjedišta ugovornih strana

- djelatnost koja će se obavljati;

- termin najma ili zakupa koji ne smije remetiti redovno odvijanje nastavnog procesa;

- podatke o poslovnom prostoru ili opremi;

- iznos najamnine ili zakupnine;

- broj IBAN-a za uplatu i rokove plaćanja;

- pravo na izmjenu cijene u suglasnosti s najmoprimcem;

- vrijeme na koji se ugovor sklapa;

- odredbu o zabrani davanja prostora ili opreme u podnajam ili podzakup;

- odredbe o prestanku ugovora i otkaznim rokovima;

- odredbu o podmirenju troškova nastalih oštećenjem prostora ili opreme

- mjesto i vrijeme sklapanja ugovora.

Članak 6.

 Evidencija o sklopljenim ugovorima o zakupu i najmu vodi se u tajništvu Škole, a nadzor i naplatu vlastitih prihoda vodi računovodstvo Škole, a prema posebnoj proceduri praćenja i naplate prihoda i primitaka Škole.

Članak 7.

Ostvareni vlastiti prihodi ukoliko osnivač Škole svojom odlukom drugačije ne odluči, koriste se za

podmirenje:

-nagrade učenicima za postignute rezultate sukladno posebnoj Odluci.

-ostali materijal za potrebe redovitog poslovanja

Članak 8.

Vlastiti prihodi ostvareni tijekom jedne kalendarske godine koji se ne utroše na pokrivanje troškova

sukladno ovom Pravilniku u toj kalendarskoj godini prebacit će se u slijedeću kalendarsku godinu

za podmirenje troškova sukladno Odluci Školskog odbora o raspodjeli rezultata.

Članak 9.

Ovaj Odluka stupa na snagu danom objave na oglasnoj ploči Škole.

**KLASA: 011-03/22-01/01**

 **URBROJ: 2117/01-19-01-22-01**

**U Dubrovniku, 29. srpnja 2022. godine**

 **PREDSJEDNICA ŠKOLSKOG ODBORA**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Snježana Viteškić**

Ova Odluka objavljena je na oglasnoj ploči škole dana 01. kolovoza 2022. godine, te je

stupila na snagu istog dana.

  **RAVNATELJICA**

 **\_\_\_\_\_\_\_\_\_\_\_\_\_\_\_\_\_\_\_\_\_**

 **Silvana Bjelovučić**